Folketing
2010-12-09

Hvis der er nogen, der ryster på hånden, må det vel være Venstre, det er i alt fald ikke SF. Sådan som jeg husker det, bad regeringen jo om at få en bemyndigelse til at gøre netop det, som Socialdemokratiet, SF, Enhedslisten, De Radikale og hr. Christian H. Hansen foreslår nu. Så vidt jeg husker, var det faktisk regeringen og Venstres ordfører, der ved førstebehandlingen anbefalede, at man skulle gøre netop det her. Så hvem det er, der ryster på hånden, skal jeg ikke kunne sige, det er i hvert fald ikke SF.